stanford-oval/wikipedia huggingface dataset:
Ulrike Maier

| Mitalit | Mitalit | Mitalit |  |
| --- | --- | --- | --- |
|  Ulrike Maierin hauta Raurisissa |  Ulrike Maierin hauta Raurisissa |  Ulrike Maierin hauta Raurisissa |  |
Maa:   Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Vail 1989 | supersuurpujottelu |  |
|  Kultaa | Saalbach 1991 | supersuurpujottelu |  |
|  Hopeaa | Saalbach 1991 | suurpujottelu |  |
Ulrike Maier (22. lokakuuta 1967 Rauris, Itävalta – 29. tammikuuta 1994 Garmisch-Partenkirchen, Saksa) oli itävaltalainen alppihiihtäjä, supersuurpujottelun kaksinkertainen maailmanmestari.
Maier sijoittui Calgaryn olympialaisissa 1988 suurpujottelussa kuudenneksi ja pujottelussa kymmenenneksi. Vailissa 1989 hän voitti supersuurpujottelun maailmanmestaruuden kukistettuaan tasaisessa kilpailussa Sigrid Wolfin kolmella ja Michaela Gerg-Leitnerin neljällä sadasosasekunnilla. Lisäksi hän oli alppiyhdistetyssä kuudes ja suurpujottelussa kahdeksas.
Maier voitti Saalbachin MM-kilpailuissa 1991 toistamiseen super-G:n maailmanmestaruuden kukistettuaan Carole Merlen 0,11 sekunnilla. Suurpujottelussa hän sai Pernilla Wibergin jälkeen hopeaa. Albertvillen olympialaisissa 1992 Maier sijoittui suurpujottelussa neljänneksi – kuuden sadasosan päähän mitalista – ja supersuurpujottelussa viidenneksi. Moriokan MM-kilpailuissa 1993 hän oli super-G:ssä neljästoista ja suurpujottelussa viidestoista.
Maier voitti maailmancupissa yhteensä viisi osakilpailua, sijoittui yhdeksän kertaa toiseksi ja kuusi kertaa kolmanneksi. Supersuurpujottelun maailmancupin yhteispisteissä hän sijoittui toiseksi kaudella 1992–1993 ja alppiyhdistetyn maailmancupissa niin ikään toiseksi kaudella 1988–1989. Maailmancupin kokonaiskilpailussa hän sijoittui viidenneksi kaudella 1992–1993.
Maier menehtyi maailmancupin syöksylaskukilpailussa Garmisch-Partenkirchenissä tammikuussa 1994. Hän menetti tasapainonsa, löi päänsä radan reunalla olleeseen ajanottolaitteeseen, menetti kypäränsä ja pyöri useita kertoja ympäri. Hän kuoli kaksi ja puoli tuntia myöhemmin Murnaun sairaalassa. Hänen tyttärensä Melanie oli äitinsä kuollessa nelivuotias.
Maailmancupin osakilpailuvoitot

| Päivä | Paikka | Maa | Laji |
| --- | --- | --- | --- |
| 28. marraskuuta 1992 | Park City |  | suurpujottelu |
| 13. joulukuuta 1992 | Vail |  | supersuurpujottelu |
| 16. tammikuuta 1993 | Cortina d'Ampezzo |  | supersuurpujottelu |
| 27. marraskuuta 1993 | Santa Caterina |  | suurpujottelu |
| 21. tammikuuta 1994 | Maribor |  | suurpujottelu |
Tuomittuna kulkemaan

| Tuomittuna kulkemaan Vesa-Matti Loiri |
| --- | --- | --- |

Studioalbumin tiedot
 Äänitetty : 2013
 Studio : Sonic Pump Studios & HIP Studiot
 Julkaistu: 1. marraskuuta 2013
 Formaatti: CD
 Tuottaja(t): Sampo Haapaniemi
 Tyylilaji: pop, iskelmä
 Kesto: 38.45
 Levy-yhtiö: Warner Music
Listasijoitukset
  1.
Vesa-Matti Loirin muut julkaisut
| Lauluni aiheet III 2012 | Tuomittuna kulkemaan 2013 | Pyhät tekstit 2016 |
Tuomittuna kulkemaan on Vesa-Matti Loirin 32. albumi, joka julkaistiin 1. marraskuuta 2013. Levy sisältää tunnettujen artistien varta vasten Loirille kirjoittamia kappaleita. Lauluntekijöitä ovat muun muassa Ismo Alanko, Matti Johannes Koivu, Olavi Uusivirta, Paula Vesala ja Juha Tapio. Mukana on myös kaksi duettoa: ”Halvalla”-kappale Jenni Vartiaisen kanssa sekä Tie pohjoiseen -elokuvassa esitetty ”Tuomittuna kulkemaan” Samuli Edelmannin kanssa. Orkesterina albumilla on Tuure Kilpeläisen taustalla tunnetuksi tullut Kaihon Karavaani.
Albumi myi ilmestymisvuotenaan platinaa.
Kappaleet

Alla ruosteisen kuun – 3.14 (säv. Ali Alikoski, Sasu Moilanen, san. Teppo Nuorva)
Tuomittuna kulkemaan – 3.55 (säv. ja san. Juha Tapio)
Kaunis – 3.30 (säv. ja san. Markus Koskinen, Timo Kiiskinen & Tuure Kilpeläinen)
Kotiinpäin – 4.51 (säv. ja san. Paula Vesala)
Yksinäiset – 3.41 (säv. Juha Tapio)
Halvalla – 4.16 (säv. ja san. Teemu Brunila, feat. Jenni Vartiainen)
Pidän salaisuuteni – 4.14 (säv. ja san. Matti Johannes Koivu)
Rakkauden sotilaat – 4.34 (säv. ja san. Tuure Kilpeläinen)
Syvä maanantai – 3.46 (säv. ja san. Ismo Alanko)
Vielä vähän aikaa – 4.24 (säv. ja san. Olavi Uusivirta)
Arvostelut

Desibeli.net:
Noise.fi: positiivinen
Rumba:
Soundi:
Aiheesta muualla

Tuomittuna kulkemaan discogs.com -sivustolla
Fujiko Fujio

Fujiko Fujio on salanimi kahdelle henkilölle, jotka kirjoittivat ja piirsivät mangaa yhdessä. He lähtivät omille teilleen vuonna 1987, jolloin Motoo Abiko jatkoi nimellä "Fujiko Fujio (A)" ja Hiroshi Fujimoto jatkoi nimellä "Fujiko F. Fujio".
Uintatherium

| Uintatherium |
| --- | --- |
 Uintatherium Ranskan luonnonhistorian museossa.
 Eoseeni 55,8–33,9 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Dinocerata
Heimo::  Uintatheerit Uintatheeriidae
Suku::  Uintatherium  Leidy,1872
Katso myös
   Uintatherium Commonsissa 
Infobox OKNimi-testi OK: 
Uintatherium on eoseenikaudella elänyt ja nykyisin sukupuuttoon kuollut suurin piirtein nykyisten sarvikuonojen kokoinen kasvinsyöjänisäkkäiden suku.
Piirteet

Uintatherium vastasi kooltaan nykyisiä sarvikuonoja ja kuului oman aikansa suurimpiin eläimiin. Raskaan ruumiin tukena olivat voimakkaat jalat. Uintatheriumin päässä oli kolme luista pattia, joista on saattanut kasvaa sarvia. Uintatherium-uroksilla oli myös kaksi suurta kulmahammasta.
Löydökset

Uinatheriumin jäännöksiä on löydetty Aasiata ja Pohjois-Amerikasta eoseenikauden aikaisista kerrostumista noin 55,8–33,9 miljoonan vuoden takaa.
Heinrich Harderin piirustus Uinatheriumista vuoden 1920 paikkeilta.
Euro Hockey Tour 2017–2018

Euro Hockey Tourin kausi 2017–2018 oli sarjan 22. kausi. Sarjassa pelasivat Suomen, Venäjän, Ruotsin ja Tšekin miesten jääkiekkomaajoukkueet. Lisäksi Karjala-turnaukseen osallistuivat Kanadan ja Sveitsin joukkueet sekä Channel One Cupiin Kanadan ja Etelä-Korean joukkueet.
Kokonaispisteet

|  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Suomi  | 10 |  6  |  1  |  1  |  2  |  29  |  21  | +8 | 21 |
|   Tšekki  | 10 |  4  |  1  |  0  |  5  |  25  |  28  | -3 | 14 |
|   Venäjä  | 10 |  4  |  0  |  1  |  5  |  23  |  20  | +3 | 13 |
|   Ruotsi  | 10 |  4  |  0  |  0  |  6  |  23  |  27  | -4 | 12 |
Pisteisiin on laskettu vain joukkueiden keskinäiset ottelut.
Aiheesta muualla

Euro Hockey Tour
Karjala-turnaus • Swiss Ice Hockey Games • Sweden Hockey Games • Czech Hockey Games 
Entiset turnaukset: Channel One Cup

 1996–97 • 1997–98 • 1998–99 • 1999–00 • 2000–01 • 2001–02 • 2002–03 • 2003–04 • 2004–05 • 2005–06 • 2006–07 • 2007–08 • 2008–09 • 2009–10 • 2010–11 • 2011–12 • 2012–13 • 2013–14 • 2014–15 • 2015–16 • 2016–17 • 2017–18 • 2018–19 • 2019–20 • 2020–21 • 2021–22 • 2022–23 • 2023–24
Friedl Kjellberg

Friedl Kjellberg.
Friedl Kjellberg (oik. Elfriede Amalie Adolfine Holzer-Kjellberg; 24. lokakuuta 1905 Leoben, Itävalta –  11. syyskuuta 1993 Porvoo) oli itävaltalaissyntyinen, sisarensa houkuttelemana 1919 Suomeen muuttanut keraamikko. Hänet muistetaan erityisesti riisiposliinin kehittäjänä, mutta sen ohella hänellä oli muuta monipuolista tuotantoa.
Kjellberg opiskeli ja valmistui keraamikoksi Itävallan Grazissa taideteollisuuskoulussa. Hän meni keraamikoksi Arabialle 1924. Avioiduttuaan 1932 Arabian insinöörin Erik Kjellbergin kanssa hän alkoi saada hyväksyntää ammatillisissa piireissä, ja 1940-luvulla hänen tuotantonsa alkoi kehittyä perinteisestä koristeellisesta yksilölliseksi. Hän oli Arabialla vuoteen 1971 ja kaksi vuotta taideosaston johtajana. Ensimmäisen yksityisnäyttelynsä hän piti Helsingissä 1953.
Palkintoja ja tunnustuksia

Kultamitali, Brysselin maailmannäyttely 1935
Kultamitali, Milanon X triennaali 1954
Pro Finlandia -mitali 1966
Kirjallisuutta

Kalha, Harri: ”Kjellberg, Friedl (1905–1993)”, Suomen kansallisbiografia, osa 5, s. 237–239.  Helsinki:  Suomalaisen Kirjallisuuden Seura, 2005.  ISBN 951-746-446-0.  / Teoksen verkkoversio.
Future Nostalgia Tour

Future Nostalgia Tour on brittiläisen laulaja-lauluntekijä Dua Lipan viides kiertue, jolla hän konsertoi ympäri Eurooppaa, Pohjois-Amerikkaa ja Oseaniaa. Kiertueella kuullaan pääosin Future Nostalgia -albumin kappaleita. Konsertteja järjestetään yhteensä 83, joista 37 Euroopassa, 30 Pohjois-Amerikassa, 7 Latinalaisessa Amerikassa ja 9 Oseaniassa. Dua Lipa konsertoi kiertueellaan myös Helsingin Hartwall Arenalla.
Tausta

Dua Lipa julkisti 2. joulukuuta 2019 aloittavansa viidennen kiertueensa, jossa hän konsertoisi ympäri Isoa-Britanniaa ja Eurooppaa vuoden 2020 huhtikuusta kesäkuuhun. Maaliskuussa 2020 Lipa ilmoitti lykkäävänsä kiertueen koronaviruspandemian vuoksi. Kiertueen päivämäärät siirrettiin vuodelle 2021, mutta kiertuetta jouduttiin lykkäämään toisen kerran. Vuonna 2021 kiertuetta siirrettiin kolmannen kerran vuodelle 2022.
Kiertueella lämmittelijänä toimii Griff, Tove Lo, Angèle, Megan Thee Stallion, Caroline Polachek and Lolo Zouaï.
Future Echoes of the Past

| Future Echoes of the Past Uriah Heep |
| --- | --- | --- |

Livealbumin tiedot
 Äänitetty : 29. – 30. marraskuuta 1999, konsertissa Saksassa
 Julkaistu: marraskuu 2000
 Formaatti: CD
 Tuottaja(t): Pip Williams
 Tyylilaji: hard rock progressiivinen rock heavy metal
Muut kannet

Uriah Heepin muut livealbumit
| Spellbinder Live 1996 | Future Echoes of the Past 2000 | Acoustically Driven 2001 |
Future Echoes of the Past on Uriah Heepin vuonna 2000 julkaistu livealbumi.
Kappaleet

CD 1
Between Two Worlds – 6.02 (säv. Mick Box, Phil Lanzon)
I Hear Voices – 3.42 (säv. Trevor Bolder)
Stealin' – 5.35 (säv. Ken Hensley)
Universal Wheels – 6.02 (säv. Box, Lanzon)
Time of Revelation – 3.44 (säv. Box, Lanzon)
Only the Young – 5.02 (säv. Bolder)
Sweet Freedom – 6.32 (säv. Hensley)
Rain – 4.19 (säv. Hensley)
Feels Like – 4.59 (säv. Box, Lanzon)
Sunrise – 4.24 (säv. Hensley)
Heartless Land – 4.46 (säv. Box, P. Lanzon, M. Lanzon)
Shelter From the Rain – 6.07 (säv. Bolder)
Love in Silence – 6.44 (säv. Box, Lanzon)
CD 2
July Morning – 10.34 (säv. Hensley, David Byron)
Bird of Prey – 4.46 (säv. Box, Byron, Hensley, Paul Newton)
Gypsy – 3.48 (säv. Box, Byron)
Everything in Life – 2.52 (säv. Box, Lanzon, Bolder, Lee Kerslake)
Easy Livin' – 3.27 (säv. Hensley)
Question – 5.59 (säv. Box, Lanzon)
Look at Yourself – 9.46 (säv. Hensley)
Lady in Black – 9.15 (säv. Hensley)
Kappaleet > Bonuskappale

Come Away Melinda – 3.35 (säv. Hellerman, Minkoff)
Kokoonpano

Mick Box – kitara, laulu
Lee Kerslake – rummut, laulu
Trevor Bolder – bassokitara, laulu
Phil Lanzon – kosketinsoittimet, laulu
Bernie Shaw – laulu
Tuorilan työväentalo

| Karkkilan Tuorilan työväentalo |
| --- | --- |
Osoite:  Kauppatie 52, 03620 Karkkila
Sijainti:  Tuorila, Karkkila
Koordinaatit:  60°33′07″N, 24°12′08″E
Valmistumisvuosi:  1909
Rakennuttaja:  Tuorilan ja Järvenpään työväenyhdistys
Omistaja:  Karkkilan Eläkeläiset
Kerrosala:  270 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuorilan työväentalo on Tuorilan kylässä Karkkilan kaupungissa sijaitseva työväentalo.
Historiaa

Tuorilan ja Järvenpään työväenyhdistys perustettiin vuonna 1906. Yhdistys osti tontin Tuorilan kylästä. Muistitiedon mukaan tässäkin tonttikaupassa olisi jouduttu käyttämään niin kutsuttuja välikäsiä, joita ilman työväenyhdistysten oli vaikeaa ostaa tonttimaata. Ensimmäinen maininta talosta oli SDP:n vuoden 1909 puoluetilastossa. Vuonna 1945 työväenyhdistys siirtyi SKDL:n jäsenjärjestöksi.
Rakennus

Työväentalon pinta-ala on 270 m². Talossa on 103 m²:n juhlasali ja 48 m²:n näyttämö. Talossa on lisäksi pieni keittiö ja ravintolatila sekä tarvittavat saniteettitilat. Taloa on peruskorjattu useaan otteeseen vuosina 1997–2007. Talo lämpiää puulla ja sähköllä. Vesi saadaan omasta kaivosta.
Toimintaa työväentalolla

Työväentalon vakiokäyttäjinä oli alkuvuosina oman yhdistyksen lisäksi myös Pyhäjärven Sos.dem. kunnallisjärjestö. Tuorilan työväentalolla järjestettiin monet yhteiset vappujuhlat.
Friederike Lüpke

Friederike Käte Evelyn Marie-Luise Lüpke (s. 21. tammikuuta 1967 Greifswald, Saksan demokraattinen tasavalta) on saksalainen kielitieteilijä, joka on toiminut Afrikan tutkimuksen professorina Helsingin yliopistossa elokuusta 2019 lähtien.
Lüpke valmistui maisteriksi Kölnin yliopistossa. Hän väitteli tohtoriksi Nijmegenin Radboud-yliopistossa vuonna 2005. Hän työskenteli professorina Lontoon yliopiston School of Oriental and African Studies -laitoksessa ennen siirtymistään Helsinkiin. Hän on tutkinut jalunkan kieltä Guineassa ja baïnounk gubëeherin kieltä Senegalissa.
Julkaisut

Friederike Lüpke: A Grammar of Jalonke Argument Structure (väitöskirja). Nijmegenin Radboud-yliopisto, 2005. http://hdl.handle.net/2066/19598
Friederike Lüpke ja Mary Chambers (toim.): Multilingualism and Language Contact in West Africa: Towards a Holistic Perspective. Brill, 2010. https://eprints.soas.ac.uk/id/eprint/12415
Friederike Lüpke ja Anne Storch: Repertoires and Choices in African Languages. De Gruyter, 2013.
Aiheesta muualla

Lüpken blogi "Why African languages?"
ORCID
ResearchGate
Google Scholar
Friederike Lüpke: afrikkalaisten kielten tutkimus auttaa ymmärtämään monikielisiä yhteiskuntia – Haastattelu Helsingin yliopiston verkkosivuilla 17.8.2020
Tuomaanlampi (Jyväskylä)

| Tuomaanlampi Iso-Kairahta |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°13′05″N, 25°54′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Tulo-oja:  oja Pieni-Kairahdasta
Laskuoja:  oja Leppäveteen
Järvinumero:  14.311.1.012
Mittaustietoja
Pinnankorkeus:  80,9 m  
Pituus:  950 m  
Leveys:  180 m  
Rantaviiva:  2,055 km  
Pinta-ala:  15,646 ha  
Tilavuus:  0,0005604 km³ 
Keskisyvyys:  3,58 m  
Suurin syvyys:  9 m  
Saaria:  ei saaria 
 fiTuomaanlampi 
Tuomaanlampi  eli Iso-Kairahta  on Keski-Suomessa Jyväskylässä Laajarannan ja Kairahdan lähellä sijaitseva lampi. Lähistöllä on myös pienempi lampi, jonka nimi on Pieni-Kairahta.
Maantietoa

Lammen pinta-ala on 15,6 hehtaaria, se on 950 metriä pitkä ja 250 metriä leveä. Se sijaitsee parinsadan mertin päässä  Leppäveden rannikolta. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammella on yksi syvänne, jossa on Ympäristökeskuksen mukaan on 9,0 metriä  ja Karttapaikan mukaan 9,6 metriä  syvää. Lammen tilavuudeksi on saatu 560 400 kuutiometriä, jolloin keskisyvyydeksi tulee noin 3,6 metriä. Sen rantaviivan pituus on 2,1 kilometriä. Järven länsirantaa seuraa seututie 644, jonka varressa on Kairahdan asutusta. Eteläpäässä on pieniä peltopalstoja, mutta itäranta on asuatonta.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Lammen valuma-alueeseen kuuluu vielä Pieni-Kairahta, jonka laskuoja laskee länsirantaan. Lammen vedenpinnan korkeus on 80,9 metriä mpy., jolloin laskuojalle tulee vain 0,1 metriä pudotusta.
Nimi

Nimistöntutkija Sirkka Paikkala on ehdottanut, että Kairahta-nimitys on peräisin ajalta, jolloin Tuomaanlampi oli vielä Leppäveden lahti. Alkuperäinen nimi on voinut lammen muodon perusteella olla *Kaitalahti tai lyhyemmin *Kaita. Tästä nimi olisi kehittynyt hämäläismurteiden mukaiseen asuun *Kairanlahti (yleiskielellä Kaidanlahti), jonka taivutusmuodosta Kairanlahrella olisi syntynyt nykyinen asu Kairahta.
Paikkalan mukaan rinnakkaisnimi Tuomaanlampi liittyy johonkuhun alueen asukkaaseen. Vuonna 1841 Kairahdan torpassa on asunut eräs Michel Thomasson eli Mikko Tuomaanpoika, joten nimitys saattaa viitata hänen isäänsä.
Georg Erik Rembert Berg

Georg Erik Rembert Berg (29. lokakuuta 1849 Sangaste Liivinmaan kuvernementti – 6. tammikuuta 1920 La Tour-de-Peilz Sveitsi) oli Venäjän keisarikunnan armeijassa palvellut kenraalimajuri ja suomalainen kreivi.
Bergin vanhemmat olivat asessori, tilanomistaja Gustav Gotthard Karl von Berg ja kreivitär Charlotta Catharina Elisabeth Sievers ja puoliso vuodesta 1882 ruhtinatar Maria Mihailovna Dolgorukaja. Bergin setä kenraalisotamarsalkka Fredrik Wilhelm Berg adoptoi hänet vuonna 1856. Kreiviksi Berg korotettiin Suomen ritarihuoneessa vuonna 1857. Hän kävi Aleksanterin lyseon Pietarissa ja tuli henkivartioväen ulaanirykmenttiin 1869. Aliratsumestariksi hänet ylennettiin 1871 ja samana vuonna hänestä tuli keisarin sivusadjutantti. Ratsumestariksi 1874 ylennetty Berg palveli 1876–1877 Venäjän lähetystössä Italiassa ja taisteli 1877–1878 Turkin sodassa. Everstiksi hänet ylennettiin 1878. Italiaan lähetystötehtäviin sodan jälkeen palannut Berg ylennettiin kenraalimajuriksi 1888 ja siirrettiin henkivartioväen ratsuväen reserviin. Sotapalveluksesta hän erosi 1907 ja muutti asumaan Sveitsiin.
Uintan piirikunta

Uintan piirikunta on piirikunta Yhdysvaltain Wyomingin osavaltion lounaisosassa. Sen pinta-ala on 5 390,4 neliökilometriä. Vuonna 2010 Uintassa asui 21 118 ihmistä. Piirikunnan hallintokeskus on Evanston. Muita suurempia asutuskeskuksia ovat Bear River, Lyman ja Mountain View.
Väestö

Vuoden 2010 väestönlaskennan mukaan Uintan piirikunnassa asui 21 118 ihmistä, ja vuonna 2018 siellä oli 7 735 kotitaloutta. Vuonna 2010 väestötiheys oli noin neljä asukasta neliökilometriä kohden. 10,0 prosenttia piirikunnan asukkaista eli köyhyysrajan alapuolella.
Piirikunnan etninen jakauma oli seuraavanlainen:
95,4 % valkoihoisia
1,8 % sekoittuneita
1,4 % alkuperäisasukkaita
0,5 % aasialaistaustaisia
0,8 % mustaihoisia
0,1 % Tyynenmeren kansoja
9,2 prosentilla väestöstä oli hispaano- tai latinotausta. Sukujuuriltaan asukkaat olivat enimmäkseen englantilaista (27,7 %), saksalaista (14,8 %), amerikkalaista (8,3 %) tai irlantilaista (6,9 %) syntyperää.
Aiheesta muualla

Wikimedia Commonsissa on kuvia tai muita tiedostoja aiheesta .
Uintan piirikunnan virallinen kotisivu (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Tonight: Franz Ferdinand

| Tonight: Franz Ferdinand Franz Ferdinand |
| --- | --- | --- |

Studioalbumin tiedot
 Äänitetty : 2007–2008
 Julkaistu: 26. tammikuuta 2009
 Tuottaja(t): Dan Carey
 Tyylilaji: indie rock dance-punk new wave elektropop taiderock
 Kesto: 42.25
 Levy-yhtiö: Domino Epic Sony
Listasijoitukset
  Britannia: 2.  Yhdysvallat: 9.  Suomi: 10.
Franz Ferdinandin muut julkaisut
| You Could Have It So Much Better 2005 | Tonight: Franz Ferdinand 2009 | Blood 2009 |
Singlet albumilta Tonight: Franz Ferdinand
 ”Lucid Dreams” Julkaistu: 18. elokuuta 2008  ”Ulysses” Julkaistu: 19. tammikuuta 2009  ”No You Girls” Julkaistu: 6. huhtikuuta 2009  ”Can’t Stop Feeling” Julkaistu: 6. heinäkuuta 2009  ”What She Came For” Julkaistu: 31. elokuuta 2009  ”Live Alone” Julkaistu: 13. marraskuuta 2009
Tonight: Franz Ferdinand (lyhyemmin myös Tonight) on skotlantilaisen rockyhtye Franz Ferdinandin kolmas studioalbumi. Sen julkaisi Britanniassa Domino Records 26. tammikuuta 2009. Tonight on yhtyeen ensimmäinen studioalbumi sitten lokakuussa 2005 julkaistun You Could Have It So Much Betterin. Albumi äänitettiin kahden vuoden aikana Mr. Dan’s Studiolla Arizonan Buckeyessa, Yhdysvalloissa ja Govanin vanhassa kaupungintalossa Glasgow’ssa, Skotlannissa. Albumilla on löyhä teema juhlimisesta illalla ja sen seurauksista seuraava aamuna. Tonightilla on aiempaan tuotantoon verrattuna enemmän tanssivaikutteista musiikkia, kuten dance-punkia ja elektropopia.
Musiikkikriitikot ovat yleisesti ottaen pitäneet albumista, ja se on ollut monien listojen kärkipäässä, kuten Britannian albumilistan toisella sija, Billboard 200 -listan yhdeksäntenä ja kymmenen joukossa monissa muissa maissa. Tonightilta julkaistiin virallisesti kuusi singleä: ”Lucid Dreams”, ”Ulysses”, ”No You Girls”, ”Can’t Stop Feeling”, ”What She Came For” ja ”Live Alone”. Remix-albumi Blood julkaistiin kesäkuussa 2009, ja se sisältää dub-versioita monista Tonightin kappaleista.
Äänitys

Vaikka laulaja Alex Kapranos ja kitaristi Nick McCarthy olivat kirjoittaneet useita uusia kappaleita vuoden 2005 kiertueella, he päättivät tehdä uutta musiikkia. Kapranos kertoi haastattelussa haluavansa, että seuraava albumi olisi jotain uutta ja kuulostaisi erilaiselta kuin yhtyeen aiemmin tekemät albumit. Franz Ferdinandin toinen albumi oli äänitetty lyhyessä ajassa, joten Kapranos halusi käyttää enemmän aikaa uuden albumin tekemiseen. Yhtye aloitti Tonightin työstämisen vuoden 2007 alussa. Heidän oli tarkoitus äänittää albumi tuottaja Brian Higginsin kanssa, mutta maaliskuussa 2008 heidän välinsä katkesivat. Rumpali Paul Thomson sanoi: ”Kirjoitimme Higginsin kanssa jonkin aikaa ja ajattelimme työskennellä enemmän hänen kanssaan, mutta se ei onnistunut. Tajusimme, ettemme ole pop-yhtye.” Yhtye kuitenkin sanoi, ettei poissulje pop-konseptia.
Albumin kappaleet kirjoitettiin ja äänitettiin Govanin vanhassa kaupungintalossa, Skotlannissa, ja Mr. Dan’s Studiolla Arizonan Buckeyessa, Yhdysvalloissa. Yhtye siirtyi ensimmäistä kertaa Govanin kaupungintalolle toisen albumin jälkeisen vuoden kiertueen jälkeen ja käytti sitä enimmäkseen varastoimiseen ja harjoitteluun. Kesäkuussa 2007 he tekivät muutamia esiintymisiä, mutta vain yksi heidän viidestä esittämästään kappaleesta päätyi tulevalle albumille.
Konsepti ja musiikillinen tyyli

Musiikkinäytteet
Albumin avausraita ”Ulysses” hyödyntää venäläisiä Polivoks-syntetisaattoreita.
Kolmas single ”No You Girls” sisältää tanssivaikutteista pop-rockia.
Lähes kahdeksanminuuttinen ”Lucid Dreams” sisältää kappaleen loppupuolella pitkän acid house -tyylisen syntetisaattorisoolon.
Äänitiedostojen kuunteluohjeet
Tonight: Franz Ferdinand on teema-albumi, joka perustuu löyhästi juhlimiseen ja siihen liittyviin seurauksiin. Albumi on saanut vaikutteita Britannian ulkopuolisesta musiikista. Sitä on inspiroinut muun muassa jamaikalainen reggae- ja dub-musiikki, joiden lisäksi siitä löytyy myös afrikkalaisia vaikutteita. XFM:n haastattelussa Alex Kapranos kertoi yhtyeen saaneen vaikutteita etiopialaisista lähteistä ja 60-luvun soulista ja että Paul [Thomson] on kuunnellut aika paljon afrikkalaista musiikkia, minkä huomaa rummuissa.
Tonight sisältää pääosin indie rockia, dance-punkia, new wavea, elektropopia ja taiderockia. Billboardin haastattelussa Kapranos kertoi, että he käyttivät venäläisiä Polivoks-syntetisaattoreita, joita kuulee muun muassa ”Lucid Dreamsin” pitkässä acid house -tyylisessä soolossa. Rolling Stonen haastattelussa hän myös kertoi Tonightin olevan enemmän tanssi- kuin rockalbumi. Kappaleessa ”No You Girls” käytettiin lyömäsoittimien kapuloina ihmisen luita.